ಕೊರೊನಾ ಲಸಿಕೆಗಾಗಿ ಪರದಾಟವೇ ಬೇಡ.. ಮಾರುಕಟ್ಟೆಯಲ್ಲೇ ಸಿಗುತ್ತೇ ಕೋವಿಡ್ ವ್ಯಾಕ್ಸಿನ್..! ನವದೆಹಲಿ: ಸೀರಂ ಇನ್ ಸ್ಟಿಟ್ಯೂಟ್ ನಿಂದ ಮಾರ್ಚ್, ಏಪ್ರಿಲ್ ನಲ್ಲಿ ಖಾಸಗಿಯಾಗಿ ಕೊರೊನಾ ಲಸಿಕೆಯನ್ನು ನೀಡಲಾಗುವುದು. ಹೀಗಾಗಿ ಕೆಲವು ಖಾಸಗಿ ಕಂಪನಿಗಳು ಈಗಾಗಲೇ ತಮ್ಮ ಸಿಬ್ಬಂದಿಗಾಗಿ ಲಸಿಕೆ ಆರ್ಡರ್ ಮಾಡಿದೆ. ಈ ಕುರಿತು ಸೀರಂ ಇನ್ ಸ್ಟಿಟ್ಯೂಟ್ ಸಿಇಒ ಆದಾರ್ ಪುನಾವಾಲ ಮಾಹಿತಿ ನೀಡಿದ್ದು, ಕೋವಿಶೀಲ್ಡ್ ಲಸಿಕೆ ಪರಿಣಾಮಕಾರಿ ಮತ್ತು ಸುರಕ್ಷಿತ ಎಂದು ಸಾಬೀತಾದ ಬಳಿಕ ಲಸಿಕೆಯನ್ನು ಮುಕ್ತ ಮಾರುಕಟ್ಟೆಯಲ್ಲಿ ಮಾರಾಟ ಮಾಡಲಾಗುತ್ತದೆ. ಕೋವಿಶೀಲ್ಡ್ ಲಸಿಕೆ ಖರೀದಿಗೆ ಕೇಂದ್ರ ಸರ್ಕಾರ ಒಪ್ಪಂದ ಮಾಡಿಕೊಂಡಿಲ್ಲ ಎಂದಿದ್ದಾರೆ. ಆದರೆ ಈವರೆಗೂ ಯಾವುದೇ ಕಂಪನಿ ಜೊತೆಗೆ ಕೇಂದ್ರ ಸರ್ಕಾರ ಒಪ್ಪಂದ ಮಾಡಿಕೊಂಡಿಲ್ಲ. 30 ಕೋಟಿ ಲಸಿಕೆ ತೆಗೆದಿಡುವಂತೆ ನಮ್ಮ ಕಂಪನಿಗೆ ಹೇಳಲಾಗಿದೆ. ಆದರೆ 2021 ರ ಜೂನ್ ವೇಳೆಗೆ 30 ಕೋಟಿ ಲಸಿಕೆಯ ಅವಶ್ಯಕತೆ ಇದೆ ಎಂದು ಆದಾರ್ ಪುನಾವಾಲ ತಿಳಿಸಿದ್ದಾರೆ.